OzLabs/hebrew-wiki-articles huggingface dataset:
כריסטופר לקסון

כריסטופר לקסון (באנגלית: Christopher Luxon; נולד ב-19 ביולי 1970) הוא פוליטיקאי ניו זילנדי שנבחר לכהן כראש ממשלת ניו זילנד באוקטובר 2023 ומשמש כמנהיג המפלגה הלאומית של ניו זילנד (מפלגת ימין - מרכז) מאז נובמבר 2021. קודם לכן, החל משנת 2021 ועד לבחירתו לתפקיד ראש הממשלה הוא כיהן בתפקיד מנהיג האופוזיציה.
==ביוגרפיה==
כריסטופר נולד ב-19 ביולי 1970 בקרייסטצ'רץ', בגיל שבע עבר עם משפחתו לאוקלנד לזמן מה, אך מאוחר יותר הם חזרו ולקסון סיים את בית הספר בעיר הולדתו.

בשנת 1992 סיים את לימודיו באוניברסיטת קנטרברי עם תואר שני במנהל עסקים. הוא עבד ביוניליוור במשך שמונה עשרה שנים, ומאז 2011 באייר ניו זילנד, שם שימש כמנכ"ל חברת התעופה מ-19 ביוני 2012, וכן כיהן במועצות המנהלים של לשכת התיירות של ניו זילנד וחברת Virgin Australia.

==קריירה פוליטית==
בשנת 2020, כמועמד המפלגה הלאומית של ניו זילנד, הוא קיבל מושב בבחירות לפרלמנט. ב-30 בנובמבר 2021, הוא נבחר למנהיג המפלגה הלאומית ולראשות האופוזיציה בניו זילנד, לאחר התפטרותה השערורייתית של קודמתו ג'ודית קולינס.

==ראש ממשלת ניו זילנד==
ב-14 באוקטובר 2023 נערכו בחירות לפרלמנט של ניו זילנד, בהן ניצחה המפלגה הלאומית והוא היה למועמד המוביל להרכיב את הממשלה.

== עמדותיו==
לקסון הוא נוצרי אוונגליסטי ושמרן חברתי. בנאום הבכורה שלו בפרלמנט, לקסון הגדיר את עצמו כמרכז-ימין.

===ישראל===
בתגובה למתקפת הפתע על ישראל (2023), הצהיר לקסון כי הוא מזועזע ועצוב מהתקיפות של חמאס נגד ישראל. לוקסון גינה את ההתקפות של חמאס והצהיר כי לישראל יש זכות להגן על עצמה.

==קישורים חיצוניים==

==הערות שוליים==

קטגוריה:ראשי ממשלת ניו זילנד
קטגוריה:פוליטיקאים ניו זילנדים
קטגוריה:חברי המפלגה הלאומית הניו זילנדית
קטגוריה:ניו זילנדים שנולדו ב-1970
שומרי הערים

שומרי הערים הוא רומן מדע בדיוני ופנטזיה מאת רותם ברוכין שיצא לאור בשנת 2022 בהוצאת כנרת זמורה-ביתן דביר ומבוסס על סדרת סיפורי "שומרי הערים" פרי עטה של ברוכין, אשר התפרסמו החל משנת 2012 וכוללים, מלבד הספר, גם שתי נובלות, שלוש נובלטות ומספר סיפורים קצרים<ref></ref>. הסדרה כוללת גם פרויקט צילום, וכן הצגה בימתית אינטראקטיבית<ref></ref>.

הספר זכה בפרס גפן לשנת 2023<ref></ref>.

== תקציר העלילה ==
עלילת הספר מתקיימת בעולם בדיוני המקביל לעולמנו, ובו עיר היא הרבה יותר ממקבץ של בניינים, בטון, כבישים, פקקים וארנונה. לכל עיר בישראל וברחבי העולם ישנה התגשמות חיה בדמות "רוח עיר", אשר מבטאת את אופייה הייחודי של אותה עיר ומחזיקה בכוחות על-טבעיים ייחודיים המשמשים אותה בין היתר לשם הגנה על תושביה. במקביל לרוחות העיר, העולם כולל גם בני אדם רגילים אשר משמשים כ"שומרי הערים", והם היחידים שמצליחים לזהות ולהכיר בקיומן של רוחות הערים. תפקידם של שומרי הערים הוא להגן, לתמוך ולסייע לרוחות הערים, ובמידת הצורך לשמש כחוליה המקשרת בינן לבין עולם בני האדם.

הספר, המתרחש במדינת ישראל ומחוצה לה, עוקב אחר מסעו של יונתן, בחור ישראלי צעיר ובנו של שומר הערים הנוכחי של ישראל, אשר מיועד לתפקיד שומר הערים העתידי של ישראל מיום היוולדו. על אף תאוות הנדודים וניסיונו של יונתן לפלס את דרכו העצמאית בעולם, הוא מסתגל בהדרגה למימוש ייעודו בחיים כשומר הערים הבא של ישראל, ובמקביל מתוודע לתעלומה מסתורית אשר מקיפה את חייו בעבר, בהווה ובעתיד, במאבק כנגד אויב עתיק ורב עוצמה השואף להשמיד את עצם מהותן של הערים הישראליות.

== קישורים חיצוניים ==
* [https://www.e-vrit.co.il/Product/25029/שומרי_הערים שומרי הערים] באתר עברית
* [https://speculation-magazine.com/?p=3042 סקירה: שומרי הערים | רותם ברוכין] באתר "ספקולציה", 26 באפריל 2022
* 

== הערות שוליים ==

קטגוריה:ספרי מדע בדיוני
קטגוריה:יצירות זוכות פרס גפן
קטגוריה:ספרי פנטזיה אורבנית
גרייסי (זמרת)

גרייס בארקר (באנגלית: Grace Barker; נולדה ב-20 בפברואר 1998)<ref name="bbc"></ref>, המוכרת תחת שם הבמה גרייסי (GRACEY),<ref name="mtvpush"></ref> היא זמרת-יוצרת בריטית.

== קריירה ==
ב-28 באוקטובר 2018, נודע כי היא הייתה אחד מהכותבים של השיר "By Your Side" של ג'ונאס בלו בהשתתפות ריי.

ב-31 במאי 2019, נודע כי היא הייתה אחד מהכותבים של השיר "Ritual" של טייסטו, ג'ונאס בלו וריטה אורה.

ב-20 בספטמבר 2019, היא הוציאה את המיני-אלבום הראשון שלה, Imposter Syndrome.

ב-13 בדצמבר 2019, היא הוציאה, בשיתוף פעולה עם , את הסינגל "Don't Need Love". השיר הגיע בשיאו למקום התשיעי במצעד הסינגלים האירי, למקום ה-13 במצעד הסינגלים הסקוטי, למקום התשיעי במצעד הסינגלים הבריטי, למקום הראשון במצעד הדאנס הבריטי ולמקום ה-41 במצעד שירי הדאנס/אלקטרוני. כמו כן, השיר זכה בתואר פלטינה מ-BPI. כמו כן, השיר היה מועמד בקטגוריית סינגל בריטי בפרסי המוזיקה הבריטית.

ב-19 במרץ 2020, היא התארחה בגרסה האקוסטית של הסינגל "Higher" של קלין בנדיט בהשתתפות איאן דיור.

ב-22 במאי 2020, היא הוציאה, בשיתוף פעולה עם רואל, את הסינגל "Empty Love". השיר הגיע בשיאו למקום ה-21 במצעד המוזיקה הרשמי של ניו זילנד.

ב-10 ביולי 2020, נודע כי היא הייתה אחד מהכותבים של השיר "Make You Dance" של מייגן טריינור.

ב-13 בנובמבר 2020, היא הוציאה את המיני-אלבום השני שלה, The Art of Closure.

ב-13 באוקטובר 2021, היא הוציאה את המיני-אלבום השלישי שלה, Fragile.

ב-3 ביוני 2022, היא הוציאה, בשיתוף פועלה עם ג'קס ג'ונס ומרטן סולבג, את הסינגל "Lonely Heart". השיר הגיע בשיאו למקום ה-70 במצעד הסינגלים הבריטי ולמקום ה-97 במצעד הסינגלים האירי.

ב-27 ביוני 2022, נודע כי היא הייתה אחת מהכותבים של השיר "Catch Me in the Air" של רינה סאוואיאמה.

ב-15 בספטמבר 2022, נודע כי היא הייתה אחת מהכותבים של השיר "Psycho" של אן-מארי ואייץ'.

== קישורים חיצוניים ==

== הערות שוליים ==

קטגוריה:זמרות בריטיות
קטגוריה:זמרות-יוצרות בריטיות
קטגוריה:פזמונאיות בריטיות
קטגוריה:בריטיות שנולדו ב-1998
Better When You're Gone

"Better When You're Gone" הוא סינגל של התקליטן הצרפתי דייוויד גטה, התקליטן ההולנדי ברוקס וצמד הפופ האמריקאי לוטה . השיר יצא ב-8 בפברואר 2019 בהוצאת חברת התקליטים What a Music.<ref></ref> השיר נכתב על ידי דייוויד גטה, ברוקס, לוטה, עידו זמישלני וקינטיקס, והופק על ידי ברוקס.

נכון לאוקטובר 2023, השיר הושמע למעלה מ-198 מיליון פעמים בספוטיפיי,<ref></ref> ולמעלה מ-12 מיליון פעמים ביוטיוב.<ref></ref>

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2019
קטגוריה:שירי דייוויד גטה
קטגוריה:שירים באנגלית
יוצ'בונאר

יוּצְ'בּוֹנָאר (בבולגרית: Ючбунар) הוא שמה ההיסטורי של שכונה השוכנת במערב המרכז הישן של סופיה, בירת בולגריה. עד לעלייה ההמונית של יהודי סופיה לישראל, נודעה יוצ'בונאר כ"שכונת היהודים".

==אטימולוגיה==
המילה יוצ'בונאר היא הלחם של שתי מילים שמקורן בטורקית עות'מאנית ומשמען "שלוש בארות". אזור הבארות היה סמוך לנתיב הנהר ולאדאיה, שמקורו בוויטושה. שמו הרשמי המודרני של של הרובע בו שוכנת השכונה הוא וזרָאזְ'דָאנֶה (בבולגרית: Възраждане), אך שמה ההיסטורי של השכונה שגור בפי התושבים.

==היסטוריה==
בתקופה העות'מאנית שכן האזור בחלקו במישור הצפה של נהר ולאדאיה. בפאתיו, שכנו שוק המלח, השכונה היהודית ה"ישנה", ובית הקברות היהודי הישן. לאחר הקמת נסיכות בולגריה תוכננה תוכנית בניין עיר חדשה לסופיה, אשר כללה את בנייתם של מבני מגורים ביוצ'בונאר. ב-1889 הוחל ביישום התכנית, ובמסגרתה פונתה השכונה היהודית הישנה ובית הקברות הישן, והועברה לתוך מתחם יוצ'בונאר. זו הפכה לימים לשכונה היהודית הגדולה בכל בולגריה. עד שנות ה-30 של המאה ה-20 עדיין ניתן היה למצוא מצבות ושרידי קברים מפוזרים בחצרות השכונות החדשות שנבנו. כמה עשרות מצבות, בעיקר של משפחות עשירי הקהילה שנותרו להתגורר בסופיה לאחר המלחמה העות'מאנית-רוסית (1877–1878) הועברו מבית הקברות הספרדי הישן לחלקה היהודית שהוקצתה בצפונו של בית הקברות המרכזי בסופיה. בנוסף, שוכנו בשכונה החדשה פליטים וחסרי בית שהגיעו לסופיה במסגרת תהליכי הגירה פנימית. ב-1891 תועדו 1,500 משפחות שהתגוררו בשכונה החדשה. תהליך המעבר של הקהילה היהודית ליוצ'בונאר ארך עשור, הממשל הבולגרי דאג לפצות את בעלי הרכוש וסייע להם להתיישב ביוצ'בונאר ובכלל זה בהקמת מבני ציבור.

החתך הסוציו-אקונומי של השכונה היה ברובו נמוך, והיא השתייכה למעמד הפועלים.

במהלך מלחמת העולם השנייה השתייכה בולגריה למדינות הציר, החילה תחיקה אנטי-יהדית–החוק להגנת האומה, וממשלתה פעלה לגירוש יהודי בולגריה אל מחנות ההשמדה. במסגרת החוק הוגבל אזור המגורים של יהודי העיר, והם התגוררו בגטו שכלל גם את שכונת יוצ'בונאר. בין ה-26 במאי ל-7 ביוני 1943 גורשו 19,153 מקרב כ-26,000 יהודי סופיה ל-20 ערי ועיירות שדה ברחבי בולגריה. ב-9 בספטמבר 1944 התחוללה בבולגריה הפיכה בחסות הצבא האדום, אשר הובלה על ידי חזית המולדת הבולגרית וקימון גאורגייב מונה לראש הממשלה. כמה ימים קודם להפיכה בוטל החוק להגנת האומה, ולאחריה שוחררו כל עובדי הכפייה והותר למגורשים לשוב לבתיהם. מקצת ממגורשי סופיה נותרו בערי השדה ולא שבו לבירה. רובם הגיעו לעיר והחלו בניסיונות לשקם את חייהם ולהשיב את רכושם. מרכז העיר היה חרב מהפצצות בעלות הברית ורובם התרכזו ביוצ'בונאר. וניה פומרנץ אשר היה חבר המשלחת הארץ ישראלית בקושטא שפעלה במסגרת ועד ההצלה של הסוכנות היהודית ונכנס לבולגריה ב-13 בספטמבר, תיאר את המראות הראשונים בסופיה שלאחר השחרור:

לאחר העלייה ההמונית נותרו בשכונה כמה מאות יהודים ואלו עזבו אותה בהדרגה לאזורים אחרים בסופיה. ביוצ'בונאר שוכן מרכז התרבות היהודי בסופיה, "בית העם". בראשית שנות ה-90 של המאה ה-20, לאחר תום העידן הקומוניסטי החל האזור לעבור תנופת פיתוח. נבנו מגדלי משרדים, מרכזים מסחריים, בתי קפה וגלריות. בראשית שנות ה-20 של המאה ה-21 התיישבו בשכונה מהגרים מאזור המזרח התיכון.

==קישורים חיצוניים==
* מוריץ לייבל, [http://www.thebulgarianjews.org.il/?CategoryID=177&ArticleID=815 ידידות מופלאה עם ראש ממשלת בולגריה גיאורגי דימיטרוב], באתר "כולנו בולגרים"

==הערות שוליים==

קטגוריה:סופיה
קטגוריה:יהדות בולגריה
גדעון דרור

גדעון דרור (נולד ב-19 בספטמבר 1960) הוא פרופסור מן המניין במכללה האקדמית תל אביב-יפו. מחקריו עוסקים ביישום של למידת מכונה בביואינפורמטיקה, רפואה, עיבוד תמונה, מערכות המלצה, וחיזוי של שיטפונות.

==ביוגרפיה==
דרור נולד בתל אביב. בילדותו עברה המשפחה לגבעתיים. הוא בוגר תיכון שמעון בן צבי בעיר. בצבא שירת בחיל הים. בשנת 1985 סיים תואר ראשון בפיזיקה בהצטיינות בפקולטה למדעים מדויקים באוניברסיטת תל אביב ולאחר מכן המשיך במסלול ישיר לדוקטורט באוניברסיטת תל אביב אותו סיים בשנת 1993.

==קריירה אקדמית==
בעת לימודיו באוניברסיטה, שימש עוזר הוראה בפקולטה למדעים מדויקים. בשנים 1993–1995 שימש כחוקר במחלקה לפיזיקה גרעינית, באוניברסיטת תל אביב.

החל משנת 1995 שייך לסגל האקדמי הבכיר במכללה האקדמית תל אביב-יפו.

משנת 2007–2008 היה פרופסור אורח ב-"NICTA" , שם עסק במחקר והנחה תלמידים. בשנת 2006 הקים את חטיבת "בינה מלאכותית", במסגרת לימודי התואר הראשון במכללה, וכיהן כראש החטיבה עד שנת 2013.

משנת 2016 עד שנת 2021 כיהן כדקאן בית הספר למדעי המחשב במכללה.<ref></ref> החל משנת 2022 משמש כחבר הוועד המנהל של המכללה.<ref>https://applicants.mta.ac.il/lecturers/gideon-dror/</ref>

== בתעשיית הייטק ==
בין בשנים 2007-2005 עבד בתור מדען ראשי בחברת "Massive Impact, Ltd". בחברה הוביל צוות אלגוריתם, למידת מכונה לשוק הסלולר בדרום מזרח אסיה. בין השנים 2010–2013 שימש כמדען מחקר בכיר במעבדות המחקר של Yahoo! בחיפה במגוון פרויקטים מדעיים ובמערכות המלצה באינטרנט.

בין השנים 2013–2017 שימש כסגן נשיא ודירקטור בארגון "ChaLearn", שם עסק עם איזבל גויון בין היתר בארגון, ייזום והפעלה של תחרויות עולמיות בנושא למידת מכונה.<ref></ref>

משנת 2021 משמש כמדען אורח במעבדות המחקר של גוגל בנושאים של חיזוי שיטפונות. דרור כתב עשרות מאמרים שפורסמו בכתבי עת ובכנסים מובילים.<ref></ref>

==חיים אישייים==
דרור נשוי לשולמית ולהם שני ילדים ושלושה נכדים.

== פטנטים ==

==פרסומים נבחרים==

==קישורים חיצוניים==

==הערות שוליים==

קטגוריה:גבעתיים: אישים
קטגוריה:בוגרי תיכון שמעון בן צבי (גבעתיים)
קטגוריה:בוגרי אוניברסיטת תל אביב
קטגוריה:בעלי תואר דוקטור מאוניברסיטת תל אביב
קטגוריה:סגל המכללה האקדמית תל אביב-יפו
קטגוריה:פיזיקאים ישראלים
קטגוריה:מדעני מחשב ישראלים
קטגוריה:דירקטורים ישראלים
קטגוריה:עורכי פטנטים ישראלים
קטגוריה:ישראלים שנולדו ב-1960
Twicetagram

Twicetagram (בעברית: טווייס) הוא אלבום הבכורה של להקת הבנות הדרום קוריאנית טווייס. אלבום הבכורה יצא לאור בהוצאת חברת התקליטים JYP אנטרטיינמנט, ב-30 באוקטובר 2017. הוא כולל שלושה-עשר שירים בסך הכול; מהדורה תאילנדית שכללה חמישה-עשר שירים הופצה בהמשך.<ref></ref>

האלבום הגיע למקום הראשון במצעד האלבומים הדרום קוריאני.<ref></ref>

== רשימת רצועות ==

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|30 באוקטובר 2017
|הזרמת מוזיקה • הורדה דיגיטלית
|JYP
| style="text-align:center;" |<ref></ref>
|}

==קישורים חיצוניים==

== הערות שוליים ==

קטגוריה:אלבומי בכורה מ-2017
קטגוריה:אלבומי טווייס
קטגוריה:אלבומים באנגלית
קטגוריה:אלבומים בקוריאנית
קטגוריה:אלבומי חברת JYP אנטרטיינמנט
What Is Love? (מיני-אלבום)

(בעברית: מָה זֹאת אַהֲבָה?) הוא המיני-אלבום השביעי של להקת הבנות הדרום קוריאנית טווייס.<ref name=":0"></ref> המיני-אלבום יצא לאור בהוצאת חברת התקליטים JYP אנטרטיינמנט, ב-9 באפריל 2018. הוא כולל חמישה שירים בסך הכול; המהדורה הפיזית שלו כוללת רצועה נוספת בשם "Stuck".

המיני-אלבום הגיע למקום השני במצעד האלבומים הדרום קוריאני.

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!קוריאה הדרומית (KMCA)
|פלטינה 2×
|500,000
|}

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|9 באפריל 2018
|הזרמת מוזיקה • הורדה דיגיטלית
|JYP
| style="text-align:center;" |<ref name=":0" />
|}

==קישורים חיצוניים==

== הערות שוליים ==

קטגוריה:מיני-אלבומים מ-2018
קטגוריה:מיני-אלבומים של טווייס
קטגוריה:מיני-אלבומים באנגלית
קטגוריה:מיני-אלבומים בקוריאנית
קטגוריה:מיני-אלבומי חברת JYP אנטרטיינמנט
Summer Nights (מיני-אלבום)

Summer Nights (בעברית: לֵילוֹת הַקַּיִץ) הוא המיני-אלבום השמיני של להקת הבנות הדרום קוריאנית טווייס.<ref name=":0"></ref> המיני-אלבום יצא לאור בהוצאת חברת התקליטים JYP אנטרטיינמנט, ב-9 ביולי 2018. הוא כולל תשעה שירים בסך הכול; הוא קיבל מועמדות בטקס פרסי המוזיקה של Gaon, אך לא זכה בפרס.<ref></ref>

המיני-אלבום הגיע למקום הראשון במצעד האלבומים הדרום קוריאני.<ref></ref> הוא נחשב להוצאה מחודשת של (2018).<ref name=":0" />

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!קוריאה הדרומית (KMCA)<ref></ref>
|פלטינה 2×
|500,000
|}

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|9 ביולי 2018
|הזרמת מוזיקה • הורדה דיגיטלית
|JYP
| style="text-align:center;" |<ref name=":0" />
|}

==קישורים חיצוניים==

== הערות שוליים ==

קטגוריה:מיני-אלבומים מ-2018
קטגוריה:מיני-אלבומים של טווייס
קטגוריה:אלבומי הוצאה מחודשת
קטגוריה:מיני-אלבומים באנגלית
קטגוריה:מיני-אלבומים בקוריאנית
קטגוריה:מיני-אלבומי חברת JYP אנטרטיינמנט
אנדרטת המלך אלברט הראשון

אנדרטת המלך אלברט הראשון (בהולנדית: Koning Albert I-monument, בצרפתית: Monument au Roi Albert Ier) היא אנדרטה הניצבת בעיר הנמל ניופורט שבבלגיה. היא הוקמה לכבודו של אלברט הראשון, מלך הבלגים, שהנהיג את ארצו במלחמת העולם הראשונה, ולכבוד כל חיילי בלגיה באותה מלחמה.

==האנדרטה==
האנדרטה ניצבת על גדת נהר האיזר, הזורם בעיר. היא מבנה עגול, בנוי מלבנים, בגובה של 25 מטר ובקוטר של 30 מטר. המבנה ניצב על גבי במה גבוהה ומרוצפת שמדרגות מעפילות אליה. היא בנויה משורת עמודים, המחוברים בראשם בקורה טבעתית עגולה, המעוטרת בחלקה החיצוני בתבליטים. בהיקף המבנה, מול המדרגות המעפילות אל האנדרטה, מצוי מבנה המכיל מדרגות, המובילות אל נתיב מעגלי להולכי רגל הממוקם על גבי הקורה ההיקפית. במרכז הכיכר העגולה שבתוך האנדרטה ניצב על גבי כן פסל של המלך כשהוא רכוב על גבי סוס.

האנדרטה תוכננה על ידי ז'וליאן דה רידר (Julien de Ridder). פסל המלך פוסל על ידי קארל אוברוק .

האנדרטה נחנכה ב-24 ביולי 1938 על ידי לאופולד השלישי, מלך הבלגים, בנו של אלברט, רעייתו של אלברט אליזבת ובני משפחתם.

האנדרטה הוכרזה כאתר מוגן בשנת 1999.

ב-18 באוקטובר 2014, במלאת מאה שנים לקרב על האיזר, נחנכה האנדרטה מחדש, לאחר שהושלמה בנייתו מתחתיה של מרכז מבקרים שתוכנן על ידי סדנת האדריכלים Antwerps Architecten Atelier. במרכז מוצגת תערוכת קבע, המתארת את הצפת מישור האיזר ב-1914 ואת הקרב. במקום מוצג גם דגם דיגיטלי של התמונה הפנורמית של הקרב מאת אלפרד בסטיאן .

בקרבת האנדרטה ניצבת אנדרטת ניופורט הבריטית.

==קישורים חיצוניים==

* [https://inventaris.onroerenderfgoed.be/erfgoedobjecten/213292 עמוד אודות האנדרטה] 

קטגוריה:בלגיה: אנדרטאות למלחמת העולם הראשונה
קטגוריה:אלברט הראשון, מלך הבלגים
¡Sí Señor!...

(בעברית: "כן אדוני!") הוא שיר של הזמרת האמריקאית גלוריה אסטפן.<ref name=":0"></ref> הוא יצא כסינגל הרביעי מתוך אלבומה Mi Tierra במהלך שנת 1993 בקנדה, אוסטרליה ובאירופה כאשר באירופה הוא יצא בשלושה פורמטים שונים.<ref name=":0" /> בניגוד לשאר אירופה בממלכה המאוחדת יצא השיר "Montuno" כסינגל הרביעי מהאלבום.<ref name=":0" />

בארצות הברית יצא השיר "Tradición" כסינגל הרביעי מהאלבום.<ref></ref>

== ביקורות ==
השיר זכה לביקורות חיוביות. אן הארלי באנטרטיינמנט ויקלי תיארה את השיר "כנטישה מעגנת",<ref></ref> ועורך AllMusic תיאר את השיר כ"אופטימי ושמח".<ref></ref>

ג'ון לנרט מהעיתון "Sun Sentinel" כ"כניסה מטורפת לרחבת ריקודים".<ref></ref>

== בטלוויזיה ==
השחקנית סוזן לוצ'י רקדה לצלילי השיר בסבב השישי בעונה השביעית של "רוקדים עם כוכבים".

== מיקומי שיא ==

== קישורים חיצוניים ==

== הערות שוליים ==

קטגוריה:שירי 1993
קטגוריה:סינגלים מ-1993
קטגוריה:שירי גלוריה אסטפן
קטגוריה:שירים בספרדית
קטגוריה:סינגלים בהוצאת אפיק רקורדס
כתאיב סייד א-שוהדא

כתאיב סייד א-שוהדא (בערבית: كتائب سيد الشهداء. גדודי חוסיין (בן עלי)) היא מיליציה שיעית עיראקית שהוקמה ב-2013. מטרותיה המוצהרות הן להגן על מקדשים (שיעים) על פני הגלובוס, לשמור על אחדות עיראק ולשים קץ לסכסוך העדתי בעיראק.

הארגון משמש כמיליציה פרו-איראנית, והיא אחת המיליציות שהקימו את אל-חשד א-שעבי ב-2014. לקבוצה יש קשרים הדוקים עם ארגון בדר ומשמרות המהפכה האסלאמית.

המיליציה פעילה גם בסוריה, שם עיקר פעילותה היא הגנה על מסגד א-סיידה זיינב בפרברים הדרומיים של דמשק. היא תמכה צבאית בממשל אסד במלחמת האזרחים בסוריה, והשתתפה בקרב אל-שייח' מסכין בדצמבר 2014 בסוריה לצד הצבא הסורי.

כיום היא מהווה חלק של ההתנגדות האסלאמית בעיראק.
== ראו גם ==
* אל-חשד א-שעבי

== קישורים חיצוניים ==
* 

== הערות שוליים ==

קטגוריה:אנטי אמריקניזם

קטגוריה:עיראק: צבא וביטחון
קטגוריה:צבאות לא סדירים
קטגוריה:יחסי איראן–עיראק
קטגוריה:ציר ההתנגדות
ולדימיר לובוב

ולדימיר ניקולאייביץ' לובוב (ברוסית: Влади́мир Никола́евич Ло́бов; נולד ב-22 ביולי 1935) הוא גנרל רוסי בדימוס, אשר כיהן כראש המטה הכללי האחרון של הצבא האדום.

==ביוגרפיה==
לובוב נולד ב-22 ביולי 1935 בכפר בוראבו שבבשקורטוסטן. מגיל 10, תוך כדי לימודיו, הוא החל לעבוד בחברת הטרקטורים MTS. ב-1945 הוא גויס לצבא האדום. ב-1956 החל ללמוד בבית ספר לתותחנים בריאזאן. ב-1959 הוא סיים את לימודיו ונותר בבית הספר כמפקד כיתת צוערים. ב-1967 הוא סיים את לימודיו באקדמיה הצבאית פרונזה ומונה למפקד גדוד שהוצב בגרמניה המזרחית. באוגוסט 1968 הוא השתתף בפלישה הסובייטית לצ'כוסלובקיה. הגדוד שבפיקודו כבש את נמל התעופה רוזינה ליד פראג. במאי 1969 מונה לראש מטה הרגימנט הממונע ה-74. ב-1970 מונה למפקד הרגימנט.

באוקטובר 1973 הוא מונה למפקד דיוויזיית המשמר ה-63. באפריל 1974 הוא הועלה לדרגת גנרל-מאיור ובדצמבר 1975 מונה למפקד הקורפוס ה-26. ב-1979 סיים את לימודיו באקדמיה הצבאית של המטה הכללי ומונה למפקד הארמייה המשולבת ה-28. ב-1980 הוא הועלה לדרגת גנרל-לייטננט, ובאוקטובר 1981 מונה לסגן מפקד המחוז הצבאי לנינגרד. ביוני 1984 מונה למפקד המחוז הצבאי מרכז אסיה. הוא היה סגן יו"ר הוועדה לטיפול באסון צ'רנוביל. בינואר 1987 מונה לסגן ראש המטה הכללי. בתפקידו זה, הוא קידם יוזמה לצמצום שירות החובה בצבא האדום משנתיים ל-18 חודשים. יוזמה זו נתקלה בהתנגדות מצד הצמרת הפוליטית והצבאית בברית המועצות, וכתוצאה מכך, בנובמבר 1988 הוא הודח מהתפקיד. ב-24 בינואר 1989 הוא חזר לתפקיד, ומונה במקביל לראש המטה הכללי המאוחד של ברית ורשה. הוא האחרון שהחזיק בתפקיד, כיוון שבמרץ 1991 פורקה ברית ורשה. ביוני של אותה שנה הוא מונה למפקד האקדמיה הצבאית פרונזה.

ב-25 באוגוסט 1991, בעקבות הפיכת ינאייב, הוא מונה לראש המטה הכללי. ב-7 בדצמבר פיטר אותו מיכאיל גורבצ'וב מהתפקיד. לאחר פירוק ברית המועצות הוא המשיך לשרת בצבא הפדרציה הרוסית. הוא הכין תוכניות לבנייה מחדש של הצבא הרוסי, שנדחו בידי המטה הכללי. בעקבות כך, במרץ 1994, הוא עזב את הצבא. ב-2008 הוא מונה למפקח הכללי של הצבא הרוסי - תפקיד מיוחד במשרד ההגנה הרוסי אשר שמור לגנרלים בדימוס.

==קישורים חיצוניים==

* [http://encyclopedia.mil.ru/encyclopedia/history/more.htm?id=12134161@cmsArticle ולדימיר לובוב] באתר משרד ההגנה הרוסי

קטגוריה:גנרלים סובייטים
קטגוריה:גנרלים רוסים
קטגוריה:גנרלי ארמייה (הפדרציה הרוסית)
קטגוריה:מקבלי עיטור הדגל האדום
קטגוריה:מקבלי עיטור קוטוזוב
קטגוריה:מקבלי עיטור הכוכב האדום
קטגוריה:רוסים שנולדו ב-1935
ויליאם קוואנו אולדהם

ויליאם קוואנו אולדהם (באנגלית: William Kavanaugh Oldham; ) היה פוליטיקאי אמריקאי מארקנסו, איש המפלגה הדמוקרטית, שכיהן, מתוקף תפקידו כנשיא הסנאט של ארקנסו, במשך שישה ימים ב-1913 כמושל ארקנסו בפועל.
==ראשית חייו==
ויליאם קוואנו אולדהם נולד בריצ'מונד, קנטקי. הוא למד באוניברסיטת סנטרל שבעירו (כיום, אוניברסיטת מזרח קנטקי). ב-1885 הוא עבר לפטוס שבארקנסו והיה למגדל כותנה מצליח.
==קריירה פוליטית==
ב-1907 נבחר אולדהם לבית הנבחרים של ארקנסו. בשנים 1911–1913 הוא כיהן כחבר הסנאט של ארקנסו, ובשנת כהונתו האחרונה בו הוא נבחר כנשיאו.

ב-8 במרץ 1913 התפטר מושל ארקנסו ג'וזף טיילור רובינסון מתפקידו כדי לאייש מושב בסנאט של ארצות הברית. מתוקף תפקידו כנשיא הסנאט, מונה אולדהם כמושל בפועל. ב-13 במרץ, כאשר התפזר הסנאט שבראשו הוא עמד, תמה כהונתו של אולדהם כמושל בפועל, והסנאט בחר בג'וניוס מריון פוטרל כנשיאו החדש. אולדהם סירב להכיר בכך שפוטרל היה למושל בפועל החדש, והמחלוקת יושבה על ידי בית המשפט העליון של ארקנסו ב-24 במרץ לטובתו של פוטרל.
==שנותיו האחרונות==
לאחר מכן פרש אולדהם מהחיים הציבוריים ושב לחוותו. מאוחר יותר הוא שימש כיושב ראש ועדת צמצום ייצור הכותנה של ארקנסו.

ויליאם קוואנו אולדהם נפטר בפטוס ב-6 במאי 1938. הוא נטמן בית הקברות אוקלנד שבליטל רוק. אולדהם היה גיסו של ג'יימס פיליפ איגל, שכיהן גם הוא כמושל ארקנסו.
==לקריאה נוספת==
<div style="direction: ltr;">
* [https://archive.org/details/biographicaldire0001sobe/page/84/mode/2up Sobel, Robert, and John Raimo, eds. Biographical Directory of the Governors of the United States, 1789–1978, Vol. 1, Westport, Conn.; Meckler Books, 1978, pp. 84-85.]
</div>

==קישורים חיצוניים==

* [https://www.nga.org/governor/william-kavanaugh-oldham/ ויליאם קוואנו אולדהם] באתר אגודת המושלים הלאומית 
* [https://politicalgraveyard.com/bio/olden-oliven.html#027.95.74 ויליאם קוואנו אולדהם] באתר The Political Graveyard 
* 

קטגוריה:מושלי ארקנסו
קטגוריה:מושלי מדינות ארצות הברית מהמפלגה הדמוקרטית
קטגוריה:חברי האספה הכללית של ארקנסו
קטגוריה:אמריקאים שנולדו ב-1865
קטגוריה:אמריקאים שנפטרו ב-1938
הילרי קולדוול

הילרי קולדוול (באנגלית: Hilary Caldwell; נולדה ב-13 במרץ 1991) היא שחיינית קנדית, זוכת מדליית ארד אולימפית (ריו דה ז'ניירו 2016), זוכת מדליית ארד מאליפות העולם (ברצלונה 2013) ואלופת המשחקים הפאן-אמריקאיים (טורונטו 2015) במשחה ל-200 מטר גב.

== ביוגרפיה ==

===2012===
באולימפיאדת לונדון סיימה במקום 18 במשחה ל-200 מטר גב בתוצאה של 2:10.75 דקות.

===2013===
====מדליית ארד באליפות עולם====
באליפות העולם שנערכה בברצלונה, ספרד בתחילת אוגוסט 2013 זכתה במדליית ארד במשחה ל-200 מטר גב בשיא לאומי חדש של 2:06.80 דקות, אחרי מליסה פרנקלין מארצות הברית שקבעה שיא אליפות חדש של 2:04.76 דקות ובלינדה הוקינג מאוסטרליה (2:06.66 דקות). כבר בשלב המוקדמות היא קבעה שיא לאומי חדש של 2:07.81 דקות, אותו שיפרה בשלב חצי הגמר בתוצאה של 2:07.15 דקות. נוסף לכך, היא סיימה במקום שביעי במשחה שליחות 4x100 מטר מעורב בתוצאה של 4:00.19 דקות, כשחיינית ראשונה היא קבעה תוצאה של 1:00.76 דקות, בשלב המוקדמות היא קבעה תוצאה של 1:00.47 דקות.

===2015===
באליפות העולם שנערכה בקאזאן, רוסיה בתחילת אוגוסט 2015 סיימה במקום שביעי במשחה ל-200 מטר גב בתוצאה של 2:08.66 דקות.

===2016===
====מדליית ארד אולימפית====
באולימפיאדת ריו דה ז'ניירו (2016) זכתה במדליית ארד במשחה ל-200 מטר גב בתוצאה של 2:07.54 דקות, אחרי מאיה דיראדו מארצות הברית (2:05.99 דקות) וקטינקה הוסו מהונגריה (2:06.05 דקות).

====מדליית כסף באליפות עולם (בריכת 25 מט)====
באליפות העולם (בריכת 25 מטר) שנערכה בוינדזור, אונטריו, בדצמבר אותה שנה היא זכתה במדליית כסף במשחה שליחות 4x100 מטר מעורב.

===2017===
באליפות העולם שנערכה בבודפשט, הונגריה בסוף יולי 2017 סיימה במקום שישי במשחה ל-200 מטר גב בתוצאה של 2:07.15 דקות. נוסף לכך, היא סיימה במקום 12 במשחה ל-100 מטר גב בתוצאה של 1:00.29 דקות. 

== שיאים אישיים ==
===בריכה אולימפית===
* 100 מטר גב: 1:00.21 דקות (2016)
* 200 מטר גב: 2:06.80 דקות (2013), שיא קנדה בעבר

===בריכת 25 מטר===
* 100 מטר גב: 57.84 שניות (2016)
* 200 מטר גב: 2:02.56 דקות (2013), שיא קנדה בעבר

== ראו גם ==

== קישורים חיצוניים ==

קטגוריה:שחייניות גב
קטגוריה:שחייניות אולימפיות קנדיות
קטגוריה:זוכות מדליית ארד אולימפית מקנדה
קטגוריה:זוכות מדליית ארד אולימפית קנדיות: שחייה
קטגוריה:שחייניות באולימפיאדת לונדון (2012)
קטגוריה:שחייניות קנדיות באולימפיאדת ריו דה ז'ניירו (2016)
קטגוריה:קנדיות שנולדו ב-1991
ויקטור דובינין

ויקטור פטרוביץ' דובינין (ברוסית: Виктор Петрович Дубынин; 1 בפברואר 1943 - 22 בנובמבר 1992) היה גנרל רוסי אשר שימש כראש המטה הכללי הראשון של הפדרציה הרוסית.

==ביוגרפיה==
דובינין נולד ב-1 בפברואר 1943 בכפר מרטיוש שבמחוז סברדלובסק. מוצא משפחתו היה מאזור קורגן, אולם היא הוגלתה לסברדלובסק ב-1937. במחצית השנייה של שנות ה-40, הותר למשפחה לחזור לקורגן. ב-1961 הוא התגייס לצבא האדום ולמד בבית הספר לטנקים במזרח הרחוק הרוסי. בספטמבר 1970 מונה למפקד פלוגת טנקים. באוקטובר 1971 הוא מונה למפקד גדוד. באוגוסט 1975 מונה לסגן מפקד רגימנט הטנקים ה-93 של המשמר. באוגוסט 1976 הועבר לשמש כמפקד רגימנט הטנקים ה-32. בינואר 1978 מונה לסגן מפקד דיוויזיית הטנקים ה-29. בדצמבר 1979 מונה למפקד דיוויזיית הטנקים ה-8.

ב-1984 הוא סיים את לימודיו באקדמיה הצבאית של המטה הכללי ומונה לסגן מפקד הארמייה ה-32. בספטמבר 1984 הוא הועבר לשמש כסגן מפקד הארמייה המשולבת ה-40. ב-30 באפריל 1986 הוא מונה למפקד הארמייה. הוא פיקד על הארמייה במהלך מלחמת אפגניסטן. ביוני 1987 הוא הועבר לפקד על ארמיית הטנקים ה-7. במאי 1988 הועבר לשמש כסגן מפקד המחוז הצבאי קייב. ביוני 1989 מונה למפקד קבוצת הכוחות הצפונית בפולין. לאחר סתיו העמים והתמוטטות השלטון הקומוניסטי בפולין, נסוג דובינין עם אנשיו מפולין חזרה לרוסיה. לאחר פירוק ברית המועצות, מינה אותו בוריס ילצין לראש המטה הכללי הראשון של הפדרציה הרוסית.

בחודשים האחרונים לחייו אובחן אצלו סרטן מתקדם. הוא נפטר ב-22 בנובמבר 1992.

==קישורים חיצוניים==

* [http://www.fonddubynin.ru/ קרן ציבורית אזורית על שם הגנרל ויקטור דובינין]
* [http://structure.mil.ru/management/info.htm?id=11588275@SD_Employee ויקטור דובינין] באתר משרד ההגנה הרוסי
* [http://www.warheroes.ru/hero/hero.asp?Hero_id=1865 ויקטור דובינין] באתר "גיבורי הארץ"

קטגוריה:גיבורי הפדרציה הרוסית
קטגוריה:גנרלים בכוחות המזוינים של הפדרציה הרוסית
קטגוריה:גנרלי ארמייה (הפדרציה הרוסית)
קטגוריה:גנרלים סובייטים
קטגוריה:שריונאים סובייטים
קטגוריה:מקבלי עיטור הדגל האדום
קטגוריה:מקבלי עיטור הכוכב האדום
קטגוריה:ראשי המטה הכללי של צבאות רוסיה וברית המועצות
קטגוריה:רוסים שנולדו ב-1943
קטגוריה:רוסים שנפטרו ב-1992
מיכאיל קולסניקוב

מיכאיל פטרוביץ' קולסניקוב (ברוסית: Михаил Петрович Колесников; 30 ביוני 1939 - 26 במרץ 2007) היה גנרל רוסי אשר שימש כראש המטה הכללי הרוסי בין 1992–1996.

==ביוגרפיה==
קולסניקוב נולד ב-30 ביוני 1939 בעיר ייסק שבחבל קרסנודאר. באוגוסט 1956 הוא התגייס לצבא האדום. הוא שרת בתחילה כטכנאי, וביוני 1967 מונה למפקד פלוגה. בנובמבר 1970 הוא מונה למפקד גדוד. ב-1983 הוא מונה למפקד הקורפוס ה-31. ביולי 1984 הוא הועבר לפקד על ארמיית המשמר המשולבת ה-7. בפברואר 1987 הוא מונה לסגן מפקד המחוז הצבאי הסיבירי. ביוני 1988 מונה לאותו תפקיד בפיקוד הדרומי. באוקטובר 1990 הוא מונה לסגן מפקד זרוע היבשה. באוגוסט 1991, בעקבות הפיכת ינאייב, שימש לזמן קצר כמפקד בפועל של כוחות היבשה. בספטמבר של אותה שנה הוא מונה לראש אגף הגיוס. ביוני 1992 הוא מונה לסגן ראש המטה הכללי.

בעקבות מותו של ראש המטה הכללי ויקטור דובינין בנובמבר 1992, מונה קולסניקוב לראש המטה הכללי במקומו. הוא הוביל את הצבא הרוסי במהלך מלחמת צ'צ'ניה הראשונה. בין יוני ליולי 1996, הוא שימש במקביל גם כשר ההגנה. הוא המשיך לשרת בצבא עד ספטמבר 1999 אז פרש בשל מגבלת גיל. הוא נפטר במוסקבה ב-26 במרץ 2007.

==קישורים חיצוניים==

* [http://encyclopedia.mil.ru/encyclopedia/history/more.htm?id=12131829@cmsArticle מיכאיל קולסניקוב] באתר משרד ההגנה הרוסי

קטגוריה:גיבורי הפדרציה הרוסית
קטגוריה:ראשי המטה הכללי של צבאות רוסיה וברית המועצות
קטגוריה:גנרלים בכוחות המזוינים של הפדרציה הרוסית
קטגוריה:גנרלי ארמייה (הפדרציה הרוסית)
קטגוריה:גנרלים סובייטים
קטגוריה:מקבלי עיטור ההצטיינות למען המולדת
קטגוריה:מקבלי עיטור הכוכב האדום
קטגוריה:שריונאים סובייטים
קטגוריה:רוסים שנולדו ב-1939
קטגוריה:רוסים שנפטרו ב-2007
קרב ארז

קרב ארז התרחש ב-7 באוקטובר 2023, במסגרת מתקפת הפתע על ישראל, בסביבת קיבוץ ארז ובמהלכו חדרו אל מעבר ארז עשרות מחבלים של ארגון הטרור חמאס. במהלך הקרב הצליחו מחבלים להשתלט זמנית על המעבר ולהרוג כמה מהחיילים. אל קיבוץ ארז לא הצליחו להיכנס, לאחר שכיתת הכוננות של הקיבוץ מנעה זאת מהם, תוך שאחד מחבריה נהרג בקרב. המחבלים שחצו במעבר בין היתר המשיכו גם למת"ק עזה, שם הרגו שלושה חיילים וחטפו לרצועת עזה שלושה חיילים אחרים.

== רקע ==

== הקרב במעבר ארז==
בשבת בבוקר, תקפו מחבלים את מעבר ארז. במוצב שהו חיילים מגולני ומודיעין. בשעה 07:14 העבירה מפקדת אוגדת עזה הנצורה במחנה רעים בקשה לטייסת 161 המפעילה כטמ"ם הרמס 450 ("זיק") לתקוף את מעבר ארז. מפעילי הכטמ"מ נדהמו לראות כי כוחות חמאס השתלטו על המעבר. תיעוד במעבר מראה כי בשיא הקרבות אמבולנס וצוות של הסהר האדום הפלסטיני חדר למעבר ופינה מחבלים חמושים של חמאס<ref></ref>.

בקרב נהרגו מספר חיילים, בהם חייל גולני טהר אדיר, אשר חלק מגופתו נחטף לעזה<ref></ref>. ראשו נמצא בתיק ב"כיכר פלסטין" לאחר שפלסטינים ניסו למכור את ראשו בעשרת אלפים דולר<ref></ref>.
== הקרב בקיבוץ ארז==
בסביבות 06:30 בבוקר התקרבו כ־20–30 מחבלים שיצאו מעזה בשני טנדרים, לשער קיבוץ ארז שנמצא סמוך למעבר ארז – מעבר הגבול הצפוני של רצועת עזה לישראל. חברי כיתת הכוננות של הקיבוץ שמעו קולות ירי וזיהו את המחבלים נוסעים על כביש 4 בדרכם לשער הקיבוץ. חברי כיתת הכוננות התאספו ליד האנדרטה לזכרם של לוחמי הפלמ"ח שנמצאת בנקודה גבוהה בקיבוץ, ומשם יצאו למתקפת מנע ממרחק של בין 150 ל-200 מטרים מחוליית המחבלים שהגיעה בשני טנדרים. במהלך הקרב, הרבש"ץ הרים רחפן לאוויר וראה שתקפו אותם בעוד כיוון, וגם משם הם מנעו חדירה ליישוב.

בהמשך חברו אל חברי כיתת הכוננות של קיבוץ ארז גם חברי כיתת הכוננות של קיבוץ אור הנר.<ref name=":0" /> במהלך חילופי האש השתמשו המחבלים בירי מרובי סער, ברימונים וב-RPG.
הקרב נמשך כשעתיים, ובמהלכו נהרג אחד מחברי כיתת הכוננות, אמיר נעים.

== קישורים חיצוניים ==
* 

== הערות שוליים ==

קטגוריה:חמאס: פיגועים
קטגוריה:ארז (קיבוץ)
ארז
קטגוריה:אוגדת עזה
קטגוריה:מעבר ארז
סמיר אבו עישה

סמיר אבו עישה (נולד ב-1960) היה שר התכנון לשעבר של הרשות הפלסטינית. אבו עישה כיהן בממשלה הפלסטינית ה-11 ובממשלה ה-11 (ממשלת האחדות) (בשנים 2006–2007) כמומחה בתחום התכנון.

אבו עישה סיים את לימודיו באוניברסיטת המדינה של פנסילבניה עם דוקטורט בהנדסה אזרחית. אבו עישה שימש גם כיועץ למספר מוסדות פלסטינים כולל משרד התכנון וכן מספר מוסדות נוספים מקומיים ובינלאומיים לפני שמונה לתפקיד שר התכנון.

אבו עישה עבד גם כפרופסור אורח במספר אוניברסיטאות בארצות הברית ובאירופה. אבו עישה פרסם לאורך השנים מעל ל-70 מחקרים ומאמרים שונים בנושאים הנדסה אזרחית ותכנון.<ref></ref>

==הערות שוליים==

קטגוריה:שרי ממשלת הרשות הפלסטינית
קטגוריה:פעילי חמאס
קטגוריה:בוגרי אוניברסיטת המדינה של פנסילבניה
קטגוריה:פלסטינים שנולדו ב-1960
ויקטור סמסונוב

ויקטור ניקולאייביץ' סמסונוב (ברוסית: Ви́ктор Никола́евич Самсо́нов; נולד ב-10 בנובמבר 1941) הוא גנרל רוסי בדימוס. כיהן כראש המטה הכללי הרוסי בין 1996–1997.

==ביוגרפיה==
סמסונוב נולד ב-10 בנובמבר 1941 למשפחת פועלים בעיר דוכובניצקויה שבמחוז סראטוב. באוגוסט 1960 התקבל ללימודים בבית הספר לקצינים בעיר וולדיבוסטוק. באוקטובר 1964 סיים את הלימודים ומונה למפקד מחלקה ביחידת נחתים, ב-1966 מונה למפקד פלוגה באותה היחידה. ב1969 - 1972 למד באקדמיה הצבאית על שם פרונזה במוסקבה. בתום הלימודים - מונה לסגן מפקד רגימנט המשמר הממונע ה-71. עוד באותה שנה הוא הועבר למלא תפקיד זהה ברגימנט הממונע ה-121. בנובמבר 1974 הוא מונה למפקד הרגימנט הממונע ה-255 שהוצב בפולין. באוקטובר 1976 מונה לסגן מפקד דיוויזיית הטנקים ה-90 של המשמר. ב-1979 החל ללמוד באקדמיה הצבאית של המטה הכללי. ב-1981 הוא סיים את לימודיו ומונה למפקד הדיוויזיה הממונעת ה-127. בספטמבר 1983 הוא מונה לראש מטה הארמייה המשולבת ה-4. במאי 1985 הוא מונה למפקד הארמייה ה-4. במאי 1987 הוא מונה לסגן מפקד המחוז הצבאי הטרנס-קווקזי. ב-1988 התמנה במקביל למושל הצבאי של ירוואן. בתפקידו זה הוא השתתף בניסיונות של הממשל הסובייטי המרכזי ליישב את הסכסוך האזרי-ארמני.

ביולי 1990 הוא מונה למפקד המחוז הצבאי לנינגרד. באוגוסט 1991, במהלך הפיכת ינאייב, הוא קיבל הוראה מוועדת המדינה למצב חירום להחיל שלטון צבאי בלנינגרד וסביבותיה. סמסונוב סירב לציית לפקודה, והגביל את עצמו לתגבור המתקנים הצבאיים שבסמכותו. בשל כך, ב-7 בדצמבר 1991 מינה אותו מיכאיל גורבצ'וב לראש המטה הכללי במקום ולדימיר לובוב שהיה מקורב לקושרים. המינוי לא נכנס לתוקף, שכן 18 ימים בלבד לאחר מכן, התפטר גורבצ'וב מתפקידו וברית המועצות חדלה מלהתקיים. ב-20 במרץ 1992 הוא מונה לראש המטה הכללי המשותף של מדינות חבר המדינות.

ב-18 באוקטובר 1996 הוא מונה לראש המטה הכללי הרוסי בהמלצת ידידו שר ההגנה איגור רודיונוב. ב-22 במאי 1997 הוא ורדיונוב פוטרו יחד מתפקידיהם בידי בוריס ילצין. ב-2002 הוא עזב את הצבא. ב-2008 הוא מונה למפקח הכללי של הצבא הרוסי - תפקיד מיוחד במשרד ההגנה הרוסי אשר שמור לגנרלים בדימוס.

==קישורים חיצוניים==

* [http://encyclopedia.mil.ru/encyclopedia/history/more.htm?id=12156833%40cmsArticle ויקטור סמסונוב] באתר משרד ההגנה הרוסי

קטגוריה:גנרלים בכוחות המזוינים של הפדרציה הרוסית
קטגוריה:גנרלי ארמייה (הפדרציה הרוסית)
קטגוריה:מקבלי עיטור הדגל האדום
קטגוריה:גנרלים סובייטים
קטגוריה:ראשי המטה הכללי של צבאות רוסיה וברית המועצות
קטגוריה:מקבלי עיטור הידידות (רוסיה)
קטגוריה:רוסים שנולדו ב-1941
נאיף אלרג'וב

נאיף אלרג'וב (נולד ב-15 באוגוסט 1958) היה שר הדתות בקבינט של הרשות הפלסטינית תחת הנהגת החמאס. אלרג'וב נעצר חמש פעמים על ידי ישראל ופעם אחת על ידי אחיו ג'יבריל רג'וב ב-1996 במהלך מעצרים של אנשי חמאס שבוצעו על ידי כוח הביטחון המסכל בראשות ג'יבריל רג'וב. אף על פי כן, נאיף שוחרר לאחר יום אחד בלבד. אלרג'וב נעצר על ידי ישראל ב-29 ביוני 2006 במסגרת מבצע גשמי קיץ.

ב-26 ביולי 2020, עצר צה"ל את אלרג'וב מביתו שבעיר דורא אשר בקרבת חברון.<ref></ref>

==הערות שוליים==

קטגוריה:פעילי חמאס
קטגוריה:פלסטינים שנולדו ב-1958
וצפי קבהא

וצפי קבהא (19 ביוני 1959 - 11 בנובמבר 2021) היה פוליטיקאי פלסטיני. הוא היה השר לענייני אסירים של הרשות הפלסטינית בממשלה הפלסטינית ב־2006, הוא היה אחד המנהיגים הבולטים של התנועה האסלאמית בגדה המערבית,<ref name=MEMO_220515>[https://www.middleeastmonitor.com/news/middle-east/18791-israel-releases-ex-minister-after-10-months-in-prison Israel releases ex-minister after 10 months in prison] . The Middle East Monitor, 22 May 2015</ref> והוא היה השר המדיני בממשלת האחדות הפלסטינית ב-2007.

לאחר ההשתלטות של ארגון החמאס על רצועת עזה ב-2007, הנשיא מחמוד עבאס זיכה את כל חברי הקבינט של חמאס כולל קבהא, אשר הוחלף על ידי אשרף אל-עג'רמי.

ואספי קבהא נעצר על ידי ישראל ביוני 2006, יחד עם שרים וחברי פרלמנט נוספים של ארגון החמאס. לטענתו החוקרים התעללו בו בעת שהיה אסיר ביטחוני בישראל במשך 11 ימים.<ref>[http://news.bbc.co.uk/2/hi/middle_east/5239526.stm Detainees accuse Israel of abuse]. BBC News, 2 August 2006</ref>

ב-21 במאי 2015 קבהא שוחרר לאחר שריצה 10 חודשים במעצר מנהלי.<ref name=MEMO_220515/>

קבהא נפטר בברטעה ב-11 בנובמבר 2021, בהיותו בן 62, מסיבוכים הקשורים למחלת נגיף הקורונה.<ref></ref>

==הערות שוליים==

קטגוריה:פלסטינים שנולדו ב-1959
קטגוריה:פעילי חמאס
קטגוריה:פלסטינים שנפטרו ב-2021
הטבח בנירים

הטבח בנירים בוצע על ידי ארגון הטרור חמאס בבוקר יום השבת, 7 באוקטובר 2023, חג שמחת תורה, כ"ב בתשרי תשפ"ד, בקיבוץ נירים הסמוך לדרום רצועת עזה, כחלק ממתקפת הפתע על ישראל. בטבח נרצחו לפחות 9 בני אדם, ורבים נפצעו. חמישה אזרחים נחטפו לעזה מהקיבוץ.

== רקע ==

== הטבח ==
בבוקר יום השבת, 7 באוקטובר 2023, הגיעו כ-50 מחבלים חמושים ברובי סער, רימונים ו-RPG לקיבוץ נירים. המחבלים הבעירו בתים, ירו וזרקו רימונים.

בשלב מוקדם בבוקר הלחימה, הגיע לקיבוץ חפ"ק מח"ט החטיבה הדרומית ברצועת עזה, אל"ם אסף חממי, פתח את שער הקיבוץ וניהל לחימה מול מחבלי הנוח'בה. המח"ט נפצע קשה עוד לפני השעה 7 בבוקר, ומאוחר יותר נהרגו לצידו שני לוחמי החפ"ק שלו, סמ"ר תומר יעקב אחימס וסמל קיריל ברודסקי. גופות שלושת הלוחמים נחטפו לעזה.

כששמע תושב הקיבוץ, קצין המשטרה רפ"ק עמית לוי, שהיה בחופשה מהעבודה, קולות ירי, לקח רובה M16 שהיה ברשותו, יחד עם חלק מחברי כיתת הכוננות ניהל קרב עם כ-20 מחבלים. לפי הרבש"ץ, לאחר לוחמה, הם תפסו עמדת שליטה על גג. המחבלים שהבינו שהם בנחיתות החליטו לסגת מנירים.

במהלך הלחימה מעמדת השליטה, מגדל גרעינים, יצר עמם קשר מסוק קרב. נקבע כי הם יתמודדו עם המחבלים בתוך הקיבוץ והמסוק יפגע במטרות בסמוך לגדר ומחוץ לה. במשך שעתיים הם נלחמו מהמגדל. לפי העדות של הרבש"צ דניאל מאיר, המחבלים ששרדו את מכת האש של המסוק ברחו מהקיבוץ. כעבור כ-7 שעות מעת חדירת המחבלים לקיבוץ הגיעו ראשוני כוחות צה"ל הקרקעיים מיחידת דובדבן.

בין ניצולי הטבח היה שי לוי, הכתב הצבאי של מאקו ששהה בממ"ד, שסיקר את השתלשלות האירועים. מהקיבוץ נחטפו חמישה: חנה פרי בת 79, נדב פופלוול בן 51, נורלין (נטלי) באבאדילה אגוג'ו בת 60 ובני הזוג יגב ורימון בוכשטב בני 34 ו-36.

לאחר שהמחבלים חדרו לקיבוץ, אילת סווטיצקי (ביתה של חנה) קיבלה לוואטסאפ תמונה של חנה ונדב ומאחוריהם מחבל אוחז בקלצ'ניקוב. תמונות נוספות עלו לפייסבוק של חנה עם הכיתוב באנגלית: "חמאס".

== לאחר הטבח ==
המחבלים זרעו הרס רב בקיבוץ. נפתח קמפיין גיוס המונים לשיקום הקיבוץ, ובו נאספו תוך ימים ספורים מעל חצי מיליון ש"ח.
במוצאי השבת שבין 14 ל-15 באוקטובר, חוסל בילאל אל קאדר, מפקד כוח נוח'בה בגדוד דרום חאן יונס שהיה אחראי על הטבח בנירים ובניר עוז בתקיפה של מטוסי קרב. ב-24 בנובמבר, לאחר 50 יום בשבי החמאס, שוחררה חנה פרי, והושבה לישראל. ב-28 בנובמבר 2023 שוחררו רימון קירשט-בוכשטב בת ה-36 ונורלין (נטלי) באבאדילה אגוג'ו בת ה-60 מהשבי. ב-22 ביולי 2024 צה"ל הודיע שיגב בוכשטב נרצח בשבי החמאס.

== קישורים חיצוניים ==
* 
* 
* 
* 
* 
* 
* 
* 

== הערות שוליים ==

נירים
קטגוריה:פיגועים שבהם נרצחו בני משפחה
קטגוריה:רצח קטינים בישראל על רקע לאומני
קטגוריה:חמאס: פיגועים
קטגוריה:ישראל: מיתות מצולמות
קטגוריה:ירי המוני בישראל
קטגוריה:נירים
נירים
אחמד בחר

אחמד מוחמד עטיה בחר, כונה גם "אבו אכרם" (בערבית: أحمد محمد عطية بحر; 1949 – 17 בנובמבר 2023) היה סגן יושב הראש הראשון של המועצה המחוקקת הפלסטינית, יושב ראש הפרלמנט של חמאס ברצועת עזה וחבר הלשכה המדינית של חמאס.

==ביוגרפיה==
בחר נולד בעזה, והיה פרופסור ב. בשל פעילותו במסגרת חמאס, נעצר בידי הביטחון המסכל בעת מבצע המעצרים הנרחב של אנשי חמאס בעזה ב-1996 ובאקט של השפלה, גולח זקנם של בחר ושל מחמוד א-זהאר בידי מוסא ערפאת בעת המעצר. מעשה ששימש, בין היתר, הצדקה לרציחתו של ערפאת בספטמבר 2005.

בעקבות הסכם מכה בין חמאס לפת"ח מונה בחר לסגנו של יושב ראש המועצה המחוקקת הפלסטינית עזיז דוויק ב-18 בינואר 2006. לאחר השתלטות חמאס על רצועת עזה הוא היה ליו"ר הפרלמנט הפלסטיני של חמאס ברצועת עזה.

באפריל 2007 נשא בחר ח'טבה (דרשה) בטלוויזיה בה התפלל לאללה שיהרוג את .

ב-17 בנובמבר 2023, דווח כי הוא מת לאחר שנפצע בהפצצה של חיל האוויר הישראלי בעזה במלחמת חרבות ברזל, מספר ימים קודם לכן.

==קישורים חיצוניים==

==הערות שוליים==

קטגוריה:עזה: אישים
קטגוריה:אסירים ביטחוניים בישראל
קטגוריה:טרוריסטים פלסטינים
קטגוריה:חברי הלשכה המדינית של חמאס
קטגוריה:סגל האוניברסיטה האסלאמית בעזה
קטגוריה:פלסטינים שנולדו ב-1949
קטגוריה:פלסטינים שנפטרו ב-2023
קטגוריה:פעילי חמאס שנהרגו ברצועת עזה במלחמת חרבות ברזל
באסם נעים

באסם נעים (נולד ב-1963) הוא פוליטיקאי פלסטיני, חבר בלשכה המדינית של החמאס, ורופא במקצועו. 

== קורותיו ==
באסם נעים נולד ב-24 בינואר 1963 בבית חאנון שברצועת עזה.

לנעים תואר ברפואה מגרמניה ותואר שלישי בכירורגיה. נעים עבד בעבר בבית החולים שיפא בעזה. בנו הבכור היה חבר בגדודי עז א-דין אל-קסאם ונהרג בגיל 17 במהלך פלישה ישראלית לשכונת שג'אעייה.<ref name="jmcc"></ref><ref name="USA" />

נעים כיהן כשר הבריאות בממשלת הרשות הפלסטינית תחת הנהגתו של אסמאעיל הנייה (מרץ 2006 עד מרץ 2007), ולאחר מכן כיהן כשר הנוער והספורט בממשלת האחדות הלאומית (מרץ 2007 עד יוני 2007). 

לאחר ההשתלטות של ארגון החמאס על רצועת עזה ולאחר שהנשיא הפלסטיני מחמוד עבאס פירק את ממשלת האחדות ב-14 ביוני 2007, נעים הפך לשר הבריאות ברצועת עזה. נעים התפטר ב-2012 והפך לראש המועצה ליחסים בינלאומיים בעזה.<ref name="USA"></ref>

== השקפותיו ==
לנעים יש קהל עוקבים גדול ברשתות החברתיות בהן הוא מרבה לפרסם מסרים אנטי-ישראלים ומסרים המקדמים קמפיין חרם על ישראל.<ref name="ynet2019"></ref> נעים גינה מספר פעמים התקפות טרור נגד יהודים שבוצעו במדינות מערביות.<ref name="Levy 2018"></ref><ref name="ynet2019"/>

בעקבות מתקפת הפתע על ישראל נעים התראיין בערוץ הטלוויזיה הבריטי סקיי ניוז. בראיון נעים טען שבמהלך המתקפה לא נהרגו אזרחים ישראלים.<ref></ref><ref></ref>

==קישורים חיצוניים==

==הערות שוליים==

קטגוריה:רופאים פלסטינים
קטגוריה:חברי הלשכה המדינית של חמאס
קטגוריה:רצועת עזה: אישים
קטגוריה:פלסטינים שנולדו ב-1963
קרב כרם שלום

קרב כרם שלום התרחש ב-7 באוקטובר 2023, במסגרת מתקפת הפתע על ישראל, ובמהלכו הסתערו על קיבוץ ומוצב כרם שלום עשרות מחבלים של ארגון הטרור חמאס.

כיתת הכוננות של הקיבוץ, מתוגברת בחיילים מחטיבת הנח"ל, ניהלה קרב עם המחבלים והצליחה לבלום אותם מלבצע טבח בקיבוץ. בקרב נהרגו שניים מבין חברי כיתת הכוננות.

== רקע ==

== מהלך הקרב ==
עם פריצת המחבלים הודיע סגן מפקד סיירת הנח"ל, רס"ן עידו שני, לאנשיו שהם במלחמה, ושיגיעו לעמדותיהם. סגן מפקד פלוגה סגן יואב לוינסון הגיע בג'יפ דוד ממוגן עם שני לוחמים לגדר ההיקפית של הקיבוץ, נלחם וחסם עשרות מחבלים מלפלוש לתוכו. הג'יפ נפגע מכמה טילי RPG, הנהג נפצע קשה והקשר סמ"ר ירון שי שישב מאחור והשיב אש נהרג. במקביל, כוח קטן בפיקודו של סרן תומר שוהם, הגיע אף הוא לאחת מנקודות חדירת המחבלים לישראל בסמוך ללולי הקיבוץ, וניהל קרב עיקש שמנע מעשרות מחבלים נוספים לחדור לתוך הקיבוץ. בקרב זה נפלו סרן תומר שוהם וסמ"ר אור מזרחי.

בתוך הקיבוץ, עם הישמע אזעקות צבע אדום סביב 6:30 בבוקר, נערכו תשעת חברי כיתת הכוננות של הקיבוץ לפריסה בקיבוץ יחד עם עוד שישה לוחמי נח"ל שתגברו את הכוח. עשרות מחבלים שחצו את הגדר באזור מעבר כרם שלום פרצו לקיבוץ והחלו לנהל קרבות עזים עם חברי כיתת הכוננות, במשך שש שעות. במהלך שעות אלו הצליחו חברי כיתת הכוננות להרוג מחבלים רבים. מחלקה נוספת, שמנתה כ־50 מחבלים, חדרה לקיבוץ מהשער האחורי. מסוק קרב שהוזנק למקום ירה לעברם כמה טילים, הרג את רובם והשאר נמלטו. במהלך הלחימה הצליח אחד המחבלים להפתיע ולהרוג מאחור את עמיחי ויצן וידידיה רזיאל, שניים מחברי כיתת הכוננות. בנוסף נפצע תושב הקיבוץ עמיחי שינדלר ואיבד את ידו בפשיטת המחבלים על ביתו.

סביב השעה 10:30 הגיעה לש"ג הקיבוץ מחלקה מגדוד 'קרקל' אך לא נכנסה לסייע לכיתת הכוננות ולוחמי הנח"ל עקב פקודה מהמ"פ שלהם לחכות עד הגעת שאר הפלוגה. לבסוף הכוח לא נלחם כלל על הגנת הקיבוץ.

בשעה 12:30 הגיע טנק לקיבוץ. בשעה 14:00 הגיעה תגבורת של לוחמים מחטיבת הנח"ל לסייע לכיתת הכוננות, ובהמשך הגיעו חיילי בית הספר למ"כים חטיבת ביסלמ"ח ועד שעות הערב הצליחו הכוחות להשיג שליטה מלאה על הקיבוץ מבלי שהמחבלים הצליחו לטבוח באנשיו כפי שעשו בקיבוצים סמוכים. במהלך הקרב נפצעו מספר לוחמי סיירת נח"ל (פלחה"ן נח"ל), סמ"ר שהם משה בן הרוש נהרג מאוחר יותר מפצעיו.

== קישורים חיצוניים ==
* 
* 
* 
* 
* 
* 
* 

== הערות שוליים ==

קטגוריה:חמאס: פיגועים
קטגוריה:כרם שלום
כרם שלום
קטגוריה:חטיבת הנח"ל
כרם שלום
אנאטולי קוואשנין

אנטולי וסילייביץ' קוואשנין (ברוסית: Анатолий Васильевич Квашнин; 15 באוגוסט 1946 – 7 בינואר 2022) היה גנרל רוסי אשר כיהן כראש המטה הכללי הרוסי בין השנים 1997–2004.

==ביוגרפיה==
קוואשנין נולד באופה ב-15 באוגוסט 1946. אביו היה איש צבא. ב-1969 הוא התגייס לצבא האדום, ועוד באותה שנה מונה למפקד פלוגת טנקים. ביוני 1976 מונה לסגן מפקד רגימנט הטנקים ה-360 שהוצב בצ'כוסלובקיה. באוגוסט 1978 מונה למפקד הרגימנט. בפברואר 1981 מונה לסגן מפקד דיוויזיית הטנקים ה-31. ביולי 1982 הוא מונה למפקד דיוויזיית הטנקים ה-78. ב-1987 הוא החל ללמוד באקדמיה הצבאית של המטה הכללי. ב-1989 הוא סיים את לימודיו ומונה לסגן מפקד הארמייה המשולבת ה-28. ב-7 במאי 1992 הוא מונה למפקד ארמיית הטנקים ה-7. ב-24 באוגוסט של אותה שנה הוא מונה לסגן מחלקת המבצעים של המטה הכללי. הוא השתתף במלחמת צ'צ'ניה הראשונה.

בפברואר 1995 הוא מונה למפקד המחוז הצבאי צפון הקווקז. ב-22 במאי 1997 הוא מונה לראש המטה הכללי. ב-25 בנובמבר של אותה שנה העניק לו נשיא רוסיה בוריס ילצין את עיטור גיבור הפדרציה הרוסית על חלקו בהדיפת טרוריסטים צ'צ'נים שפלשו לדאגסטן. ב-1999 הוא שלח כוחות מיוחדים רוסיים שהשתלטו על שדה התעופה בקוסובו. ב-19 ביולי 2004 הוא סיים את הקדנציה שלו ופרש מהצבא.

לאחר פרישתו מהצבא הוא מונה לנציג מיוחד של נשיא רוסיה במחוז הפדרלי הסיבירי. ב-2010 הוא סיים את התפקיד ומונה לחבר במועצת הביטחון של הפדרציה הרוסית. בדצמבר 2021 הוא נדבק ב-COVID-19 ונפטר ממנו ב-7 בינואר 2022.

==קישורים חיצוניים==

* 

* [http://encyclopedia.mil.ru/encyclopedia/history/more.htm?id=12137729@cmsArticle אנאטולי קוואשנין] באתר משרד ההגנה הרוסי

קטגוריה:גיבורי הפדרציה הרוסית
קטגוריה:ראשי המטה הכללי של צבאות רוסיה וברית המועצות
קטגוריה:גנרלים בכוחות המזוינים של הפדרציה הרוסית
קטגוריה:גנרלי ארמייה (הפדרציה הרוסית)
קטגוריה:גנרלים סובייטים
קטגוריה:שריונאים סובייטים
קטגוריה:מקבלי עיטור ההצטיינות למען המולדת
קטגוריה:מקבלי עיטור אלכסנדר נבסקי (הפדרציה הרוסית)
קטגוריה:מעוטרי עיטור הכוכב של יוגוסלביה
קטגוריה:רוסים שנולדו ב-1941
קטגוריה:רוסים שנפטרו ב-2022
קטגוריה:רוסים שנפטרו במגפת הקורונה
אנדריי בוריסנקו

אנדריי בוריסנקו (ברוסית:Андрей Иванович Борисенко , נולד ב-17 באפריל 1964 בלנינגרד) היה קוסמונאוט רוסי. הוא השתתף טיסות לתחנת החלל הבין-לאומית, היה חבר בכמה משלחות ומפקד משלחת מס' 28 לתחנת החלל הבין-לאומית.

== ביוגרפיה ==
אנדריי בוריסנקו נולד בעיר לנינגרד. בשנת 1987 הוא סיים לימודי הנדסת מכונות במכון להנדסה בלנינגרד וקיבל תואר שני. בשנים 1987–1989 הוא עבד בחיל הים הסובייטי כאזרח.

בשנת 1989 בוריסנקו עבר לתאגיד הטילים והחלל אנרגיה. הוא היה בצוות ניהול של פרויקט תחנת החלל מיר. בשנים 1999–2003 הוא היה ראש משמרת במרכז בקרת הטיסה של רוסקוסמוס.

בשנת 2003 בוריסנקו החל קורס במרכז גגארין להכשרת קוסמונאוטים וסיים אותו בשנת 2005. הוא היה בחבר בצוות גיבוי של מספר משימות.

באפריל 2011 בוריסנקו טס לחלל בחללית סויוז TMA-21 (אלכסנדר סאמוקוטייב היה מפקד צוות) שהביאה לתחנת החלל את חברי משלחת מס' 27 לתחנת החלל הבין-לאומית החדשים (דמיטרי קונדרטייב היה מפקד המשלחת). לאחר סיום עבודת המשלחת הוא עבר למשלחת מס' 28 לתחנת החלל הבין-לאומית והיה מפקד המשלחת. הוא חזר לכדור הארץ לאחר 164 ימים בחלל.

באוקטובר 2016 בוריסנקו טס לחלל בחללית סויוז MS-02 (סרגיי ריז'יקוב היה מפקד צוות) שהביאה לתחנת החלל את חברי משלחת מס' 49 לתחנת החלל הבין-לאומית החדשים (אנטולי איוואנישין היה מפקד המשלחת). לאחר סיום עבודת המשלחת הוא עבר למשלחת מס' 50 לתחנת החלל הבין-לאומית בפיקוד של רוברט קימברו. הוא חזר לכדור הארץ לאחר 173 ימים בחלל.

בוריסנקו היה מועמד לטוס בחלליות אמריקאיות מהדור החדש שתוכננו לעשור השני של המאה ה-21. בפברואר 2021 הוא עזב את יחידת הקוסמונאוטים מסיבות רפואיות.

==קישורים חיצוניים==

* [https://warheroes.ru/hero/hero.asp?Hero_id=15030 ביוגרפיה]
* [https://www.gctc.ru/main.php?id=163 ביוגרפיה באתר הכנת הקוסמונאוטים הרוסי]

קטגוריה:גיבורי הפדרציה הרוסית
קטגוריה:אנשי צוות תחנת החלל הבין-לאומית
קטגוריה:קוסמונאוטים רוסים
קטגוריה:מקבלי עיטור ההצטיינות למען המולדת
קטגוריה:רוסים שנולדו ב-1964
מאלום פרפורנס

מאלום פרפורנס (באנגלית: Malum perforans) הוא כיב ממושך, כרוני ברגל בדרך כלל ללא כאבים, החודר לעומק או דרך העור, על פי רוב על כף הרגל (במקרה זה ניתן לכנותו malum perforans pedis). הוא מצוי בדרך כלל בחולי סוכרת עם נוירופתיה. למרות שהוא יגיב לעיתים קרובות לאמצעים שמרניים, ההישנות שלו היא תכופה ומביאה איתה סיכון של הפצת זיהום והרס רציני של רקמות. לרוב מדובר בסיבוך בסוכרת ובמצבים אחרים המשפיעים על העצבים.<ref name="AltmeyerHoffmann2012"></ref>

== תיאור ==
חולת סוכרת בת 47 עם נוירופתיה היקפית עמוקה פיתחה שלפוחית על הצד השטוח של העקב הימני שלה, שהפכה ל"סרבני" לטיפול שמרני.
לכיבים אלו יש קצוות מחוררים וחלקים, הם דומים לכיב של גידול רך (מסטיקי, גומא). באזור שמסביב עלול להיות אובדן תחושה.

== הגורמים ==
מצב זה נובע מהתפרצות של אזורים החשופים לחיכוך יום-יומי של בולטות גרמיות. איבוד העצבוב (דנרבציה) עשוי להיות תוצאה של כל אחת מהמחלות הבאות:
* פגיעות בחוט השדרה
* צרעת
* פגיעה בעצב היקפי
* נוירופתיה סוכרתית
* טאבס דורסליס (Tabes dorsalis)
* מיאליטיס רוחבי
* ספינה ביפידה
* סירינגומיאליה (Syringomyelia)<ref>Modified from Behrman RE, editor: [https://www.clinicalkey.com/#!/browse/book/3-s2.0-C20161017121 Nelson textbook of pediatrics], ed 20, Philadelphia, 2016, WB Saunders, p. 4480.</ref>

== פתופיזיולוגיה ==
תחושות לחץ וכאב תקינות חיוניות להגנה על כף הרגל מפני לחצים מוגזמים וממושכים על בולטות גרמיות. ברגל לא רגישה, כמו בנוירופתיה סוכרתית, רקמות רכות חשופות ללחצים מוגזמים ללא ידיעת הפרט. במילים אחרות, על ידי נזק עצבי בכפות הרגליים, המטופלים לא מקבלים משוב על השפעת כפות הרגליים בהליכה. כיבים אלה מתחילים עם תחושת כאבים. מוגלה יוצאת ונוצר חור שמתחתיו הנגע הולך ומעמיק. זה מוביל לכיבים נטולי כאב במקומות שונים ברגל.<ref name="dde"></ref> בחולים שאינם אמבולטוריים, כיבים אלו נמצאים בישבן ובחלק האחורי של העקב.

== אבחון ==
האיבחון הוא קליני. התחושה נבדקת באמצעות מונופילמנט (מונופילמנטים הם חוטים בודדים העשויים מפולימר מותך שחולצו דרך תבנית) מדורג.

== טיפול ==
תחילה מטופל הגורם הבסיסי לנוירופתיה. חלקים נמקיים (נקרוזה) מהפצע מוסרים והפצע נשמר לח בכל הזדמנות. כיבים נגועים מטופלים באנטיביוטיקה. גם השתלת עור היא אפשרות טיפולית. הוכח שאולטרסאונד עשוי להגביר את הקליטה של השתל באתרי כיב.<ref></ref>

== ראו גם==
* רשימת מצבי עור

== הערות שוליים ==

קטגוריה:עור
קטגוריה:סוכרת
בוהדן שוסט

בוהדן רומנוביץ' שוסט (באוקראינית: Богдан Романович Шуст; נולד ב-4 במרץ 1986) הוא כדורגלן עבר אוקראיני ששיחק בעמדות השוער. כיום (2022) - מאמן שוערים.

== קריירת מועדונים ==
שוסט החל את קריירת הכדורגל שלו במועדון הכדורגל קרפטי לבוב. הוא גדל במחלקת הנוער שלה ובשנת 2003 עלה לקבוצה הבוגרת. בתחילת עונת 2005/2006 הפך לשוער הראשון של הקבוצה. בינואר 2006 חתם על חוזה ל5 שנים עם קבוצת הצמרת האוקראינית שחטאר דונצק. בעונת 2006/2007 היה אחד השוערים המצטיינים בליגת העל האוקראינית. בקיץ 2007 החתימה שחטאר את אנדריי פיאטוב ובוהדן שוסט הפך משוער ראשון לשוער השני של הקבוצה. בהמשך להדחתו מתפקיד השוער הראשון, הושאל לקבוצת מטאלורג דונצק. בהתחלה סוכם, שהוא יושאל לשנתיים, אך לאחר 5 משחקים בוטלה ההשאלה ושוסט שב לשחטאר. בהמשך הושאל לקבוצות זוריה לוהנסק ומריופול.

בשנת 2013 עזב בוהדן שוסט סופית את שחטאר דונצק וחתם למשך שנתיים בקבוצת מטאליסט חרקוב. בשנת 2015 עבר לקבוצת ווהלין לוצק. ב-2016- 2019 שיחק במדי וורסקלה פולטבה. בתחילת 2019 חתם בקבוצת אינהולץ, אשר שיחקה אז בליגת המשנה האוקראינית. בתום עונת 2019/2020 עלה עם הקבוצה לליגת העל האוקראינית.
בשנת 2021 פרש מן המשחק הפעיל והפך למאמן שוערים של אינהולץ.

== קריירה בינלאומית ==
שוסט שיחק בכל שכבות הגיל של הנבחרות הלאומיות של אוקראינה. נטל חלק בגביע העולם בכדורגל עד גיל 20 בשנת 2005. ב-26 בפברואר 2006 שיחק את משחקו הראשון בשורות הנבחרת הבוגרת - משחק מול .

שוסט היה בסגל נבחרת אוקראינה למונדיאל 2006, אך לא שותף באף אחד ממשחקי הנבחרת בטורניר. לאחר שנת 2007 לא זומן יותר לסגל הנבחרת.

==תארים==
; שחטאר דונצק
*ליגת העל האוקראינית (3): , , 
*הגביע האוקראיני : 
*גביע אופ"א: 

==קישורים חיצוניים==

קטגוריה:כדורגלנים אוקראינים
קטגוריה:שוערי כדורגל אוקראינים
קטגוריה:כדורגלני קרפטי לבוב
קטגוריה:כדורגלני מטאלורג דונצק
קטגוריה:כדורגלני שחטאר דונצק
קטגוריה:כדורגלני זוריה לוהנסק
קטגוריה:כדורגלני מריופול
קטגוריה:כדורגלני ווהלין לוצק
קטגוריה:כדורגלני וורסקלה פולטבה
קטגוריה:כדורגלני מטאליסט חרקוב
קטגוריה:כדורגלני נבחרת אוקראינה
קטגוריה:כדורגלני מונדיאל 2006
קטגוריה:אוקראינים שנולדו ב-1986